Alfo Karena

Alfo Karena, ankaŭ konata kiel Kanopo (oficiale α Car, ) estas la dua plej hela stelo videbla en la tera ĉielo, post Siriuso; ĝi videblas en la suda duonsfero. Estante la plej hela stelo en la konstelacio Kareno, ĝi ricevis la oficialan nomon Alfo Karena.

La videbla magnitudo de Kanopo estas -0,72.

Temas pri malkutima ekzemplero de supergiganta F-tipa stelo. Rigardita nudokule, ĝi ŝajnas esti blanka, kvankam F-tipaj steloj estas fakte flavec-blankaj.

 Videblo 
Kanopo neniam videblas en la plejparto de la norda duonsfero, ĉar ĝi havas deklinacion -52° - kio signifas, ke ĝi teorie videblas (sub perfektaj observaj kondiĉoj) nur el lokoj pli sudaj ol Losanĝeleso kaj Ĝibraltaro.

En la suda duonsfero, sude de la latitudo 37°18', ĝi estas ĉirkaŭpolusa stelo - tio okazas, ekzemple, en la aŭstralia subŝtato Viktorio kaj sude de la urboj Aŭklando (Nov-Zelando), Bahía Blanca (Argentino) kaj Valdivia (Ĉilio).

Kategorio:Flavaj supergigantoj